


[image: Integrált Jogalkotási Rendszer]Fót Város Önkormányzata Képviselő-testületének .../.... (...) önkormányzati rendelete
[bookmark: _Hlk242364684]a Képviselő-testület és szervei szervezeti és működési szabályzatáról, valamint az önkormányzati képviselők tiszteletdíjáról, költségtérítéséről és az ezzel összefüggő egyes önkormányzati rendeletek módosításáról szóló 12/2025. (V. 30.) önkormányzati rendelet módosításról
[1] E rendeletmódosítás célja, hogy eleget téve a jogszabályváltozás miatti rendeletalkotási kötelezettségnek, átvezesse az európai uniós forrásokhoz való hozzáférés érdekében szükséges egyes törvények módosításáról szóló 2026. évi XVIII. törvényben meghatározott képviselői vagyonnyilatkozatra vonatkozó megváltozott szabályozást. 
[2] Fót Város Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, a Magyarország helyi önkormányzatairól szóló törvény 53. § (1) és (3) bekezdésében, és az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:
1. §
A Képviselő-testület és szervei szervezeti és működési szabályzatáról, valamint az önkormányzati képviselők tiszteletdíjáról, költségtérítéséről és az ezzel összefüggő egyes önkormányzati rendeletek módosításáról szóló 12/2025. (V. 30.) önkormányzati rendelet 14. §-a a következő (4) bekezdéssel egészül ki:
„(4) Amennyiben az európai uniós költségvetési források felhasználásának ellenőrzéséről szóló törvény szerinti vagyonnyilatkozati feladatkörével összefüggésben eljáró Integritás Hatóság a képviselő vagyonnyilatkozat-tételi kötelezettségével összefüggésben – a képviselő méltatlanságát meg nem alapozó – kizárólag adminisztratív jellegű, ugyanakkor csekély vagy elhanyagolható jelentőséget meghaladó hiányosságot tárt fel, a képviselő tiszteletdíját egy hónap időtartamra meg lehet vonni. A tiszteletdíj esetleges megvonásáról a PVB - az Integritás Hatóság értesítését követő rendes ülésén - egyedi határozattal dönt. Jelen bekezdésben képviselői tiszteletdíj alatt a képviselő alapdíját, illetve egyéb kiegészítő járandóságát, tiszteletdíját érteni kell.”
2. §
A Képviselő-testület és szervei szervezeti és működési szabályzatáról, valamint az önkormányzati képviselők tiszteletdíjáról, költségtérítéséről és az ezzel összefüggő egyes önkormányzati rendeletek módosításáról szóló 12/2025. (V. 30.) önkormányzati rendelet 3. melléklete az 1. melléklet szerint módosul.
3. §
A Képviselő-testület és szervei szervezeti és működési szabályzatáról, valamint az önkormányzati képviselők tiszteletdíjáról, költségtérítéséről és az ezzel összefüggő egyes önkormányzati rendeletek módosításáról szóló 12/2025. (V. 30.) önkormányzati rendelet
a)	14. § (2) bekezdésében a „vagyonnyilatkozatának őrzéséről” szövegrész helyébe a „vagyonnyilatkozatának nyilvántartásáról, kezeléséről és őrzéséről” szöveg,
b)	5. melléklet 1.21. pontjában az „és ellenőrzi” szövegrész helyébe a „ , kezeli és őrzi” szöveg
lép.
4. §
Hatályát veszti a Képviselő-testület és szervei szervezeti és működési szabályzatáról, valamint az önkormányzati képviselők tiszteletdíjáról, költségtérítéséről és az ezzel összefüggő egyes önkormányzati rendeletek módosításáról szóló 12/2025. (V. 30.) önkormányzati rendelet 14. § (2) bekezdésében az „a Polgármester útján” szövegrész.
5. §
	Az iromány az Integrált Jogalkotási Rendszerben készült.

Ez a rendelet 2026. október 31-én lép hatályba.

1. melléklet az .../... . (... . ... .) önkormányzati rendelethez
1. A Képviselő-testület és szervei szervezeti és működési szabályzatáról, valamint az önkormányzati képviselők tiszteletdíjáról, költségtérítéséről és az ezzel összefüggő egyes önkormányzati rendeletek módosításáról szóló 12/2025. (V. 30.) önkormányzati rendelet 3. melléklet 1.5. pontja helyébe a következő pont lép:



[bookmark: _Hlk242697033]„1.5. Dönt településképi bejelentési és kötelezési eljárásban hatáskörébe utalt hatósági eljárásban, hatósági bizonyítványt állít ki a településképi bejelentési eljárás alapján megváltozott rendeltetés igazolására.”

Végső előterjesztői indokolás
A Magyar Közlöny 2026. évi 80. számában megjelent az európai uniós forrásokhoz való hozzáférés érdekében szükséges egyes törvények módosításáról szóló 2026. évi XVIII. törvény (továbbiakban: Módtv.), mely 2026. június 29-ei hatállyal szintén módosította többek között az Mötv.-t. A Módtv. a teljes közszférát érintően átfogó módon szigorítja a vagyonnyilatkozat-tételre, illetve annak ellenőrzésére vonatkozó szabályokat, továbbá az Integritás Hatóság vagyonnyilatkozatok tekintetében előírt feladat- és hatásköreinek megteremtésével biztosítja a vagyonnyilatkozatok tartalmának vizsgálatát, teljeskörűségük ellenőrzését, beleértve meghatározott tisztviselők vagyonnyilatkozatainak ellenőrzésére biztosított kizárólagos hatáskört, valamint a vagyonnyilatkozatok ellenőrzéséhez szükséges adatokhoz való tényleges hozzáférés jogát.
A jogszabályi változás szükségessé teszi a KT SZMSZ módosítását.


HATÁSVIZSGÁLATI LAP

a Képviselő-testület és szervei szervezeti és működési szabályzatáról, valamint az önkormányzati képviselők tiszteletdíjáról, költségtérítéséről és az ezzel összefüggő egyes önkormányzati rendeletek módosításáról szóló 12/2025. (V. 30.) önkormányzati rendelet módosításához


1. Társadalmi hatások

A rendelet-tervezettel a KT SZMSZ-ben átvezetésre kerülnek az európai uniós forrásokhoz való hozzáférés érdekében szükséges egyes törvények módosításáról szóló 2026. évi XVIII. törvényben meghatározott képviselői vagyonnyilatkozatra vonatkozó megváltozott szabályozás okán szükséges változtatások. Tekintettel arra, hogy a változtatás magasabb szintű jogszabálynak való megfelelést szolgálja, így a tervezetnek társadalmi hatása nem releváns.

2. Gazdasági, költségvetési hatások

Nem releváns.

3. Környezeti hatások

Nem releváns.

4. Egészségügyi hatások

Nem releváns.

5. Adminisztratív terheket befolyásoló hatások

Az adminisztratív terhek nem növekednek.

6. A jogszabály megalkotásának szükségessége, a jogalkotás elmaradásának várható következményei

A tervezet magasabb szintű jogszabálynak való megfelelést szolgálja, így ennek elmaradása esetén az Önkormányzat mulasztásban megnyilvánuló törvénysértést követne el.

7. A jogszabály alkalmazásához szükséges személyi, tárgyi, szervezeti és pénzügyi feltételek

[bookmark: _Hlk213319363]A jogszabály alkalmazásához szükséges személyi, tárgyi, szervezeti és pénzügyi feltételek rendelkezésre állnak.

